Source: https://www.hardware.fi/artikkelit/artikkeli.cfm/radeon_hd_6970_ja_6950_onko_kaimaani_alligaattori_vai_krokotiili
Timestamp: 2018-02-19 09:47:12+00:00

Document:
Radeon HD 6970 ja 6950: Onko Kaimaani alligaattori vai krokotiili? - Hardware.fi
Hardware.fi > Artikkelit > Radeon HD 6970 ja 6950: Onko Kaimaani alligaattori vai krokotiili?
Artikkelin kirjoittaja: Teemu Laitila 15. joulukuu, 2010 14:01 | 0 kommenttia
Viime kuussa Nvidia julkaisi GeForce GTX 580 –ohjaimen, mutta julkaisuarvostelussa kehotimme kuitenkin odottamaan ostopäätöksen kanssa. Viikko takaperin Nvidia julkaisi GeForce GTX 570 –mallin, mutta kehotimme edelleen odottamaan. Nyt nähdään ovatko Radeon HD 6970 ja 6950 kaiken odotuksen arvoisia.
High-end-laitteistoa halajavan elämä koostu usein sen seuraavan huipputuotteen odottamisesta ja tekniikasta lukemisesta, mutta ei niinkään sen ostamisesta. Se ei kuitenkaan ole paras tapa nauttia lempipeleistäsi, eihän?
Välillä odottaminen silti kannattaa. Viime viikko oli siitä erinomainen esimerkki. Nvidia julkaisi GeForce GTX 570 –ohjaimen, mutta me tiesimme, että AMD oli jo laittanut Radeon HD 6970 - ja 6950–ohjaimet lentorahtiin. Emme siis voineet antaa muuta neuvoa kuin odottaa näiden korttien julkistusta ja vertailutuloksia. Samana päivänä AMD julkaisi päivityksiä Phenom II - ja Athlon II –sarjoihin, joiden myötä enimmäiskellotaajuudet kasvoivat. Mutta testilaboratoriossamme on jo Intelin Sandy Brigde –prosessoreita koeajossa. Joten ehkä kannattaa tässäkin tapauksessa odottaa muutama viikko, jotta nähdään niiden suorituskykyvertailuja?
Minua henkilökohtaisesti kiinnosti suuresti AMD:n vauhdilla postittamien Radeon HD 6970 ja 6950 –korttien suorituskyky. Radeon HD 6870 ja 6850 –malleissa käytetty Barts-ydin perustuu VLIW5-arkkitehtuuriin, joka oli osaltaan ansaitsemassa Radeon HD 5870 –kortin kovaa mainetta Uusi Cayman-piiri sen sijaan perustuu VLIW4-arkkitehtuuriin. Se sisältää vähemmän ALU-yksiköitä säieprosessoria kohti, mutta parantaa suorituskykyä per neliömillimetri. Miten uudistukset näkyvät tosielämässä? Koska Cayman on suurempi kuin Cypress, sen voisi olettaa olevan myös nopeampi.
Jos markkinoilla olisi vain GF100-piiriin perustuvia näytönohjaimia, kuten GeForce GTX 480 ja GeForce GTX 470, tämä julkaisu olisi ollut paljon helpompi AMD:n kannalta. Nvidialla on kuitenkin tapana löytää uusi vaihde, kun siihen on eniten tarvetta. Tämän tuloksena voidaan pitää GeForce GTX 580 ja 570 –malleja. Vaikka Fermi on edelleen kohtuullisen tehosyöppö arkkitehtuuri, lämmön kanssa voi tulla toimeen paremmalla jäähdytyssiilillä ja paremmin säädetyllä tuulettimen ohjauksella. Yhtäkkiä AMD:n kohtaama kilpailu onkin huomattavasti tiukempaa.
Emme voi olla varmoja, oliko AMD:n Radeon HD 6900 –sarjan lähes kuukauden viivästyksen syynä juuri Nvidian uudet julkistukset. Uudet kortit ovat kuitenkin täällä (itse asiassa kaksi kutakin lajia) ja AMD:n mukaan korttien saatavuus on erittäin hyvällä tasolla heti julkaisusta lähtien.
Uusi GPU, tuttu ulkoasu
AMD:n GPU-suunnittelutiimi ei ole erityisen kuuluisa rohkeista ja räikeistä arkkitehtuurimuutoksista, se kunnia menee Nvidialle. Ei siis ole erityisen suuri yllätys, että Cayman näyttää kohtuullisen tutulta. Itse asiassa tällä kertaa lehdistölle ei järjestetty hienoa esittelytilaisuutta lentotukialuksella, eikä tarjolla ollut keskustelumahdollisuutta siruarkkitehtien kanssa. Kaiken Radeon HD 6800 –sarjaa edeltäneen karnevaalitunnelman jälkeen se oli lähes piristävä muutos. Tällä kertaa meille jäi aikaa tutustua yksityiskohtiin itse ja kaikessa rauhassa. Kaiken tutustumisen jälkeen tiedämme nyt tarpeeksi AMD:n Cayman-piiristä, jotta voimme esitellä muutokset.
Täydessä loistossaan siru sisältää 24 SIMD-yksikköä (verrattuna Cypress-piirin 20 kappaleeseen). Jokainen SIMD-yksikkö sisältää 16 säieprosessoria. Tässä tapauksessa kaikki säieprosessorit sisältävät neljä ALUta aikaisemman viiden sijaan. Vaikka Cypress koostui jopa 1600 ALU:sta, Caymanissa niitä on 1536 (eli 24*16*4). Kaikki SIMD-yksiköt sisältävät edelleen neljä tekstuuriyksikköä, mikä tekee yhteensä 96 kappaletta kokonaista Cayman-piiriä kohti (verrattuna Cypressin 80 kappaleeseen).
2.15 miljardia
Stream-prosessoreita / CUDA-ytimiä
Pikseleiden täyttönopeus
27.2 Gpix/s
153.6 GB/s (256-bit)
Kuten myös Cypress ja Barts, Cayman on TSMC:n aikojen kuluessa kypsyneen 40 nm:n valmistusprosessin tuotos. Sen ei ollut alun perin tarkoituksena, mutta TSMC päätti hylätä koko 32 nm:n tuotantovaiheen, mikä pakotti Nvidian ja AMD:n miettimään strategioitaan uusiksi. Aiemmin mainituilla spesifikaatioilla AMD onnistui kuitenkin pitämään sirunsa koon kohtuullisena ja parantamaan silti suorituskykyä. Cayman on 389 mm2 kokoinen piisiru ja se koostuu 2,64 miljardista transistorista, kun taas Cypress on 334 mm2 ja sisältää 2,15 miljardia transistoria. AMD ei halunnut seurata Nvidian jalanjälkiä ja tehdä paljon tehoa ja paljon jäähdytystä vaativaa 3 miljardin transistorin piiriä yli 500 nelimillimetrin pinta-alalla. Kaikella tapaa katsottuna Cayman tuntuu olevan kompromissi, joka rakennettiin niillä mahdollisuuksilla, joita TSMC kykeni tarjoamaan.
Vaikuttaa kuitenkin siltä, että AMD onnistui parantelemaan toivottoman oloista tilannetta, johon TSMC sen pakotti. Se kehitti uuden PowerTune-toiminnon, joka tasapainottaa TDP-arvoa ja mahdollistaa korkeammat tehdasvalmisteiset kellotaajuudet. Näiden toimien tulokset eli HD 6970 ja HD 6950 päihittävät kevyesti AMD:n edelliset 40 nm:n prosessilla valmistetut tuotokset. Kysymys on kuitenkin siitä, pystyykö AMD päihittämään Nvidian uusimman tarjonnan?
Sivuhuomautuksena, 10 pistettä sille, joka keksii mihin artikkelin otsikko viittaa.
Seuraava sivuCaymanin suunnittelu Cypressiä parantelemalla

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD